**Kolviður
Fundargerð 1. stjórnarfundar 2015
Þriðjudagur 17. febrúar 2015
Þórunnartúni 6, Reykjavík**

**Mætt:** Reynir Kristinsson (formaður), Anna G. Sverrisdóttir (frá Landvernd), Einar Gunnarsson (frá Skógræktarfélagi Íslands), Guðmundur Ingi Guðbrandsson (frá Landvernd) og Magnús Gunnarsson (frá Skógræktarfélagi Íslands).

1. **Fundargerð síðasta fundar**

Fundargerð síðasta fundar samþykkt og undirrituð.

1. **Verklagsreglur vegna greiðslu reikninga**

Ákveðið að útbúa verklagsreglur vegna greiðslu reikninga. Einar mun samþykkja og greiða reikninga og Hrefna Einarsdóttir starfsmaður Skógræktarfélags Íslands bóka reikninga. Stjórn samþykkti aðgang formanns og Einars að heimabanka.

1. **Fyrstu drög að áætlun fyrir Úlfljótsvatn**

Einar kynnti fyrstu drög að rekstraráætlun fyrir 150 ha Kolviðarskóg á Úlfljótsvatni. Samkvæmt þeim yrði kostnaður 91,5 milljónir. Ákveðið var að leggjast betur yfir rekstrarhluta áætlunarinnar um leið og skógræktaráætlun fyrir svæðið yrði unnin.

1. **Áætlun 2015 á Geitasandi**

Gert er ráð fyrir áburðargjöf á 75ha fyrir um 1,3 milljóna króna og íbætur á 40 ha fyrir um 1,5 milljónir, auk annars kostnaðar við aðstöðu og verklok upp á 0,5 milljónir; samtals 3,3 milljónir. Búið er að gróðursetja í um 150 ha en heildarstærð svæðisins er 190 ha. Það land sem eftir er að gróðursetja í er lakara skógræktarland, og því skynsamlegt að bíða með að gróðursetja í það.

1. **Áætlun 2015 á Úlfljótsvatni**

Áætlun um að gróðursetja í 10 ha árið 2015. Gert er ráð fyrir kostnaði upp á rúmar 4 milljónir sem er innan áætlaðra tekna. Ákveðið var að halda áfram með skógræktaráætlun fyrir svæðið. Haldið verður áfram að vinna að samningum um leigu á landinu og rekstri þess.

1. **Samstarf við Landsvirkjun**

Landsvirkjun stefnir að því að halda opinn fund um kolefnisjöfnun og hafa beðið Kolvið um 10 mínútna erindi þar. Samþykkt var að verða við því.

1. **Samstarf við Festu**

Formaður hefur verið í sambandi við Festu og til umræðu hefur komið að skrifa undir samstarfsyfirlýsingu á sviði fræðslu um kolefnisbindingu og loftslagsmál. Formaður sendir yfirlýsinguna á stjórn til samþykktar þegar drög að henni eru tilbúin.

1. **Önnur mál**

Fleira var ekki tekið til umræðu.

Fundi var slitið kl. 13:20.

Fundargerð ritaði Guðmundur Ingi Guðbrandsson.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anna G. Sverrisdóttir Einar Gunnarsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guðmundur Ingi Guðbrandsson Reynir Kristinsson

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magnús Gunnarsson